Лиана Даскалова
Снежен мързелан

chitanka.info

Вече три дни от небето

пада сняг дебел и мек.

А стои с метла в ръцете

в двора снежният човек.

Как ли той не се досети

(или пък не му се ще)

да си плюе на ръцете

и снега да измете!

Викам го — дори не чува

тоя снежен мързелан!

Под бомбето се преструва,

че е важен и голям!

— Дай метличката тогава!

Аз снега ще помета!…

И пъртина ще направя

чак до пътната врата…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.